Rubicon
Lo Rubicon, Rubicone en italian, Rubico en latin, es un pichon fluvi costièr del Nòrd de l'Itàlia, dins la region d'Emília e Romanha a l'èst de la val de Pò, que sa font es près de la comuna de Sogliano al Rubicone.

Istòria 
Lo cors d'aiga aviá un resson plan particular dins lo drech roman que pas cap de general aviá l'autorizacion de lo passar amb una armada. a partir de 59 AbC, serviguèt de frontièra entre l'Itàlia romana e la província de Gàllia cisalpina; la lei aparava atal Roma de las menaças militaras intèrnas.

Ven celèbre quand Juli Cesar lo passèt amb sas legions en armas l'11 de genièr de 49 AbC sus la dralha de Pompèu. Violèt la lei del Senat roman. Se se'n crei Suetòn, lança passant lo riu la celèbra formula:  « Alea jacta est » (« lo dat es getat »)

D'aquel episòde ven l'expression « passar lo Rubicon » . Significa una persona se lançant irrevocablament dins una entrepresa amb de consequéncias riscadas.

Nòtas e referéncias 

Geografia de la Roma antica